**Usmernenie určené užívateľom, chovateľom a dodávateľom na zabezpečenie odbornej praxe**  **pre** určené osoby na vykonávanie funkcií určených podľa § 22 nariadenia vlády 377/2012 Z. z. (ďalej len „NV“) podľa nových požiadaviek ustanovených zákonom SR č. 65 /2021 Z. z. , ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov

Štátna veterinárna a potravinová správa SR vydáva usmernenie učené pre všetkých **chovateľov, dodávateľov a užívateľov** na zabezpečenie **výkonu praktickej výuky** pre účastníkov vzdelávacieho programu za účelom získania osvedčenia odbornej spôsobilosti pri vykonávaním funkcií podľa § 22 podľa požiadaviek ustanovených v nariadení vlády SR č. 289/2020 Z. z , ktorým sa mení a  dopĺňa nariadenie vlády SR č. 377/2012 Z. z., ktorým sa ustanovujú požiadavky na ochranu zvierat používaných na vedecké účely alebo vzdelávacie účely v znení nariadenia vlády SR č. 199/2019 Z. z.

**Dňom 15.03.2021** nadobudol účinnosť **zákon č. 65/2021** Z. z. zo dňa 28.01.2021 , ktorým sa mení a dopĺňa zákon č. 39/2007 Z. z. Zmeny sa týkajú hlavne znenia v § 37a,   
§ 37b. Nadobudnutím účinnosti nariadenia vlády SR č. 289/2020 Z. z. a  novelou zákon č. 65/2021 Z. z. sa **mení doterajší zavedený systém vzdelávania osôb vykonávajúcich určené funkcie z § 22 nariadenia vlády** 377/2012 Z.z. nasledovne:

1. **§37a** ustanovuje požiadavky na **získanie odbornej spôsobilosti osôb vykonávajúcich určené funkcie z § 22 nariadenia vlády** tak, že osoby sú povinné absolvovať akreditovaný vzdelávací program - *teoretickej výuky* , následne *praktickú prípravu* , nakoniec úspešne absolvovať záverečný *písomný test* v absolvovanom teoretickom aj praktickom module.
2. V každom zariadení chovateľa, užívateľa alebo dodávateľa musí byť dostatočný počet odborne spôsobilých osôb na vykonávanie funkcií podľa § 22 nariadenia vlády 377/2012 Z. z. s tým, že každá osoba vykonávajúca funkcie-navrhovanie projektu, vykonávanie projektu +usmrcovanie , starostlivosť o zvieratá + usmrcovanie, musí prvotne spĺňať **minimálne požiadavky na vzdelanie podľa zákona 39/2007 Z.z**., aby mohla získať odbornú spôsobilosť na samostatné vykonávanie funkcie podľa   
   § 22 NV bez dohľadu
3. **Odborná spôsobilosť** osôb sa získa absolvovaním akreditovaného vzdelávacieho programu-**teoretická časť** vo vzdelávacom zariadení ŠVPS SR na Inštitúte vzdelávania veterinárnych lekárov v Košiciach (ďalej len „IVVL“) podľa zákona , účasť na kurze je **potvrdená získaním osvedčenia o účasti na teoretickej časti vzdelávacieho programu, ktorým sa absolvent preukáže pred začatím praktickej výuky v schválenom zariadení užívateľa, chovateľa alebo dodávateľa, v ktorom bude vykonávať odbornú prax**
4. Časť **Praktická výuka** sa absolvuje v  schválených zariadeniach **chovateľov, dodávateľov a užívateľov podľa predpísaných minimálnych požiadaviek na vzdelávanie ( zverejnené na stránke** [**www.ivvl.sk**](http://www.ivvl.sk)**) .**
5. Praktickú výuku prevádzkovatelia schválených zariadení užívateľa, chovateľa alebo dodávateľa zabezpečia nasledovne :

a)absolventi teoretickej časti vzdelávacieho programu , ktorí sú držiteľmi osvedčenia o absolvovaní teoretickej výuky získaného z Inštitútu vzdelávania veterinárnych lekárov v Košiciach sú podľa § 37a zákona 65/2021 Z. z. povinní absolvovať **praktickú výučbu v trvaní 300 hodín počas 3 mesiacov** v schválenom zariadení užívateľa, chovateľa alebo dodávateľa podľa absolvovaného modulu (A,B alebo C) vrámci teoretickej časti, ktorý budú vykonávať po ukončení vzdelávacieho programu.

b) praktická výuka sa môže vykonať v akomkoľvek schválenom zariadení užívateľa, chovateľa, dodávateľa podľa  činnosti určenej v § 22 nariadenia vlády , prednostne však v zariadení, v ktorom bude účastník vzdelávacieho programu po ukončení vzdelávania a získania osvedčenia odbornej spôsobilosti pracovať

c) ak účastník školenia v priebehu 3 mesiacov absolvuje prax vo viacerých schválených zariadeniach, bude povinný z každej praktickej výuky absolvovanej v rôznych schválených zariadeniach získať potvrdenie o absolvovaní praktickej výuky/prípravy v danom module v určenom trvaní výuky v hodinách a absolvovaním zákonom určených oblasti  minimálnych požiadaviek na vzdelanie tak, aby záverečné osvedčenie o absolvovaní praktickej výuky vydané schváleným zariadením obsahovalo čas vzdelávania –praktickej výuky 300 hodín a potvrdenie o absolvovaní všetkých predpísaných oblastí z minimálnych požiadaviek na vzdelanie zverejnených na stránke IVVL.

1. V schválenom zariadení užívateľa, chovateľa alebo dodávateľa musí byť **určená osoba/osoby, ktoré spĺňajú svojím vzdelaním minimálne požiadavky na vzdelanie, podľa § 37a ods. 7 zákona 65/2021 Z.z.,** aby mohli **vykonávať dohľad** a **zabezpečovať plnenie minimálnych požiadaviek na praktické  vzdelanie** účastníka školenia v určenej funkcii podľa § 22 nariadenia vlády SR č.377/2012 Z.z.
2. Táto osoba je zodpovedná za dohľad nad osobou, ktorá nevlastní osvedčenie o odbornej spôsobilosti a preto nemôže pracovať samostatne , zároveň dohliada na vykonávanie praktickej výuky podľa predpísanej osnovy – minimálne požiadavky na výkon praktickej výuky ( zverejnené na stránke IVVL).
3. **Účastník školenia absolvuje iba tú časť praktickej výuky, z ktorej absolvoval teoretickú časť** tzn. ak v teoretickej časti absolvoval modul A vykonávanie projektov, v praktickej výuke absolvuje časť vykonávanie projektov a  aj záverečný písomný test bude z vykonávania projektov
4. **Schválený chovateľ, dodávateľ, užívateľ** bude povinný **zabezpečovať praktickú výuku** osobám podľa všetkých bodov a oblastí určených v minimálnych požiadavkách na výkon praktickej výuky tak, aby osoba absolvovala **100 hodín praktickej výuky v danej oblasti mesačne počas 3 mesiacov (spolu 300 hodín)**
5. Absolvent nemusí vykonať praktickú prípravu kontinuálne počas 3 mesiacov, môže si ju rozdeliť na mesačné stáže, ale musí dodržať počet absolvovaných hodín stáže 300 a dĺžku predpísanej doby praktickej výuky 3 mesiace a musí absolvovať všetky oblasti z minimálnych požiadaviek na praktickú výuku počas 6 mesiacov
6. Dodržiavanie predpísaného programu praktickej výuky pre jednotlivé moduly akreditovaného vzdelávacieho programu **je povinné**!
7. Po úspešnom ukončení praktickej výuky absolventa školenia bude schválený užívateľ, dodávateľ alebo chovateľ povinný vystaviť osobe, ktorá praktickú výuku absolvovala „**Potvrdenie o absolvovaní praktickej prípravy podľa § 37a ods. 5 zákona č. 39/2007 Z. z. o veterinárnej starostlivosti v znení neskorších predpisov** „ v ktorom potvrdí absolvovaný modul vzdelávania, počty a druhy použitých zvierat, dĺžku vzdelávania a výsledok praktickej výuky podľa vzoru uvedeného v prílohe 6. zákona 65/2021 Z. z., ktorým sa menil a dopĺňal zákon 39/2007 Z. z. o veterinárnej starostlivosti podpísaný štatutárom resp. riaditeľom ústavu, katedry podľa typu zariadenia
8. Schválený **chovateľ, dodávateľ alebo užívateľ**, v zariadení ktorého sa vykonáva praktická výuka, bude **povinný do 10 dní od jej ukončenia vypracovať a odovzdať absolventovi** „Potvrdenie o absolvovaní praktickej prípravy podľa § 37a ods. 5 zákona č. 39/2007 Z. z. o veterinárnej starostlivosti v znení neskorších predpisov“ s uspokojivým alebo neuspokojivým výsledkom.
9. Absolvent iba na základe výsledku praktickej výuky (uspokojivý) absolvuje do 6 mesiacov od ukončenia teoretickej časti záverečný písomný test, pred vykonaním ktorého sa preukáže osvedčením získaným z praktickej výuky- výsledkom praktickej výuky
10. Dokladom o absolvovaní vzdelávacieho programu (teoretická časť + praktická časť) a úspešnom vykonaní záverečnej skúšky je osvedčenie o získaní odbornej spôsobilosti podľa osobitného predpisu125c) (ďalej len „osvedčenie“), ktoré vydáva vzdelávacie zariadenie podľa § 6 ods. 2 písm. ar.) zákona do 10 dní po vykonaní záverečnej skúšky
11. Úspešným absolvovaním písomného testu sa rozumie absolvovať písomný test minimálne na 75% , potom získa absolvent školenia osvedčenie o odbornej spôsobilosti,
12. **Osoba** vykonávajúca úlohy podľa § 22 nariadenia vlády , **ktorá je držiteľom osvedčenia o odbornej spôsobilosti** **je oprávnená vykonávať určené úlohy** , z ktorých absolvovala akreditované vzdelávanie **samostatne.**
13. Nová povinnosť absolvovať vzdelávací program ukončený záverečnou skúškou sa vzťahuje aj na osoby, ktoré nemanipulovali so zvieratami používanými na vedecké účely alebo vzdelávacie účely viac ako päť rokov.
14. Všetky ďalšie požiadavky týkajúce sa vzdelania osôb vykonávajúcich úlohy podľa   
    § 22 nariadenia vlády, osôb vykonávajúcich dohľad nad osobami bez odbornej spôsobilosti, povinné preškolenie a iné zostávajú v zákone a príslušných legislatívach nezmenené.

V Bratislave 11.06.2021 Prof. MVDr. Jozef Bíreš, DrSc.

Ústredný riaditeľ ŠVPS SR

Prílohy: vzor osvedčenia o absolvovaní praktickej výuky príloha č.6 zákona 65/2021

minimálne požiadavky na absolvovanie praktickej výuky